सभनें थमां मतियें फिल्में इच साथ नभाने आह्‌ली कामयाब जोड़ियें दी गल्ल कीती जा तां धर्मेन्द्र ते सुक्खने दी सुंदरी हेमामालिनी दा जोड़ी पैह्‌ले नम्बर उप्पर औंदी ऐ। इस जोड़ी ने कुल 28 फिल्में इच किट्ठे कम्म कीता जिंदे इच 14 फिल्मां हिट रेइयां। गोविंदा ते करिश्मा कपूर दी जोड़ी अट्ठें फिल्में इच लब्भी जिंदे इच उंदियां छेह् फिल्मां कामयाब रेइयां। अमिताभ बच्चन ने रेखा कन्नै नौ ते जया भादुड़ी कन्नै अट्ठें फिल्में इच कम्म कीता जिंदे बिच्चा पंज पंज फिल्मां हिट रेइयां।